Boris Johnson este mai popular în Franța decât Emmanuel Macron.
Le Point: Boris Johnson e mai popular în Franța decât Emmanuel Macron. Johnson e plăcut de 51% dintre francezi, cu 10 procente peste Macron. The Spectator: Elita politică franceză e lipsită de umor și empatie. Macron s-a prăbușit în sondaje: 61% dintre francezi nu l-ar mai vota. Alegerile prezidențiale din Franța au loc anul viitor.
Să vezi și să nu crezi! Premierul britanic Boris Johnson e mai popular în Franța decât președintele Emmanuel Macron, potrivit unui sondaj publicat de revista franceză Le Point.Latura de… "tip obișnuit" seduce aproape toate categoriile electoratului, scrie Courrier International, față de… "aroganța" președintelui francez. Johnson e plăcut de 51% dintre francezii care au participat la sondaj, cu 10 procente peste Macron.Revista britanică The Spectator scrie că "Umorul, o latură obişnuită şi empatia sunt calităţi inexistente la elita politică franceză", iar președintele francez ar trebui să se inspire de la noul "preferat" al francezilor, "dacă nu vrea să rişte înfrângerea“.Macron s-a prăbușit în sondaje. Cel mai recent arată că 61% dintre francezi nu l-ar vota în primul tur al alegerilor prezidențiale de anul viitor, dacă va candida din nou. Cei mai mulți îl consideră "un președinte rău".